stanford-oval/wikipedia huggingface dataset:
ג'לי

| --- | --- |

 
 מאכלים
 סוג:  קינוח הנאכל בכפית 
 מוצא:  הממלכה המאוחדת 
 מרכיבים עיקריים:  ג'לטין 
 
קינוח ג'לי צבעוני
גֵ'לִי (בעברית: מִקְפָּא או קְרִישׁ) הוא מאכל מתוק במרקם ג'ל, בדרך כלל בטעמי פירות. את הג'לי מכינים בדרך כלל באמצעות הוספה של ג'לטין או פקטין לנוזלי מאכל, לרוב מיצי פירות. הג'לי יכול להוות מרכיב בקינוח אחר, אך גם להיאכל לבד כקינוח בפני עצמו. הוא לרוב מוגש קר או בטמפרטורת החדר, זאת מכיוון שבמהלך הכנתו יש לקרר ואף להקפיא אותו.
משמעות השם

למילה "ג'לי" (jelly) משמעויות שונות באנגלית בריטית ובאנגלית אמריקנית.
בבריטניה, "ג'לי" הוא שמו של קינוח מבוסס ג'לטין, המכונה בארצות הברית "ג'לו" (jello) או "ג'לטין" (gelatin). בארצות הברית, המונח "ג'לי" מתאר כמעט באופן בלעדי ממרח המורכב ממיץ פירות שהתמצק באמצעות פקטין, מוצר המכונה בבריטניה spread או preserves. בכך הופכת המילה "ג'לי" (jelly) לאחת מהמילים הבולטות ביותר המייצגות את ההבדלים הלשוניים בין ארצות הברית ובריטניה.
בדרך כלל, ההבדל בין ג'לי וריבה באנגלית האמריקנית הוא שהריבה מכילה זרעי פרי וחתיכות פרי הנראים לעין, בעוד שהג'לי לא מכיל אותם. ריבה גם בדרך כלל סמיכה יותר וניתנת למריחה בקלות רבה יותר. בתהליך הייצור המסורתי של הג'לי, שמים את מרכיביו בתוך שק: נוזל זורם פנימה, ולא נלחץ פנימה ונהפך לג'לי שקוף. בניגוד לכך, את הריבה מכינים מפרי שלם ומהנוזל שהנותר לאחר בישולו.
סוגי ג'לי

בבישול, מספר מושגים נמצאים בשימוש כדי לסווג מיני מקפא מבוססי פקטין:
מקפאים "אמיתיים" הם בעלי מרקם חלק שעשוי ממיץ פירות, כמו ג'לי ענבים.
ריבות, המכילות גם מיץ פרי וחתיכות פרי.
קריש פירות (נקרא בקיצור גם: קריש או: בצק פירות) ממתק צבעוני במקור העשוי מפירות טחונים. במטבח העיראקי נהוג להכין ממתק מפירות הדר טחונים שנקרא גם: "לוזינה".
מרמלדה, סוג של ריבה שמכילה גם חלק מקליפת הפרי. פירות הדר משמשים פעמים רבות כבסיס למרמלדות.
חמאות מפירות, כמו חמאת תפוחים, הן ממרחים מתוקים עשויים מפירות, שממותקים באופן קל לאחר שבושלו לממרח.
צמחונים וטבעונים (ולעיתים גם שומרי כשרות) מכינים ג'לי באמצעות אגר, בניגוד לג'לי הנפוץ שעשוי מג'לטין, המופק מעצמות ומעור של בהמות או דגים.
מאכלי ג'לי

"תינוקות ג'לי" (Jelly babies) הן ממתקים עבים דמויי-ג'לטין הנפוצים בבריטניה. סוכריות ג'לי (Jelly beans) הן ממתק נפוץ בארצות הברית ודומות לריבה בטעמן ובהרכב שלהן.
בבריטניה, "גלידה וג'לי" היה בעבר קינוח פופולרי שנאכל לאחר ארוחת הערב, אך מאז שנות ה-90 של המאה ה-20 חלה ירידה בפופולריות הקינוח. בארצות הברית, אכילת ריבה עם קלי שכיחה, וקלי עם ריבה נחשב לאחד מסמלי ארוחת הבוקר האמריקנית.
כימיה

פירות מסוימים מכילים אנזימים שכאשר הם מתערבבים עם תערובת ג'לי, הם שוברים את הג'לטין ובכך הורסים את מבנה הג'לי. פירות אלה הם אננס המכיל את האנזים ברומליאן (bromelain), פפאיה ופאו פאו (pawpaw) המכילים את האנזים פפאין, קיווי המכיל אקטינידין (actinidin) ותאנים המכילות פיסין (ficin).
כדי להכין מפירות אלו מקפא, מבשלים אותם, ובכך הופכים את האנזימים ללא-פעילים.
"תינוקות ג'לי" (Jelly babies)
סוכריות ג'לי בתוצרת חברת ג'לי בלי
מאכל אמריקאי נפוץ בקרב ילדים: כריך Peanut Butter & Jelly (חמאת בוטנים וג'לי).
גברים לבנים אינם יכולים

| --- | --- |

 בימוי:  רון שלטון 
 הופק בידי:  דייוויד ו' לסטר דון מילר מיכאל רפפורט
 תסריט:  רון שלטון 
 שחקנים ראשיים:  וסלי סנייפס וודי הרלסון רוזי פרז
 מוזיקה:  בני וואלאס 
 צילום:  ראסל בויד 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  27 במרץ 1992
 משך הקרנה:  115 דק' 
 שפת הסרט:  אנגלית 
 סוגה:  סרט חבר'ה, סרט קומדיה 
 הכנסות:  90,753,806 $
 הכנסות באתר מוג'ו:   whitemencantjump
 דף הסרט ב־IMDb
 
גברים לבנים אינם יכולים (באנגלית: White Men Can't Jump) הוא סרט מז'אנר קומדיית דרמת ספורט משנת 1992 שבויים על ידי רון שלטון והופק על ידי דייוויד ו' לסטר. בסרט מככבים וודי הרלסון ווסלי סנייפס בתפקיד כדורסלני רחוב. הסרט יצא ב-27 במרץ 1992 לקולנועים בהפצת פוקס המאה ה-20.
עלילה

בילי הויל (וודי הרלסון) הוא שחקן כדורסל מכללות לשעבר שמתפרנס מרמאות והתערבויות בכדורסל רחוב. הוא מסתובב במגרשי כדורסל בהם משחקים אפרו אמריקאים, המניחים שהוא לא משחק טוב בגלל צבע עורו הלבן. הוא מתערב איתם ובדרך כלל מנצח. יום אחד מגיע בילי למגרש ושם הוא פוגש את סידני דין (וסלי סנייפס), שלא פחות מוכשר ממנו אך יהיר וגאוותן. סידני מפסיד בהתערבות מול בילי.
בילי וחברתו גלוריה קלמנטה (רוזי פרז) מסתתרים מחבורת גנגסטרים אשר להם הם חבים כסף. מטרתה של גלוריה היא להתעשר, באמצעות השתתפות בשעשועון הטריוויה הטלוויזיוני "Jeopardy!". חלומו של סידני הוא לעבור עם משפחתו לשכונת פאר בלוס אנג'לס. סידני משכנע את בילי שהם יוכלו לשחק ביחד, ולרמות כדורסלנים אחרים. לאחר מספר שיתופי פעולה מוצלחים, סידני עוקץ את בילי בסכום של 1,700 $.
גלוריה כועסת על בילי שאיבד את כספם, ומגלה חשדנות לגבי המקרה. בדרכם לביתו של סידני היא אומרת לבילי: "לפעמים כשאתה מנצח, אתה בעצם מפסיד. ולפעמים כשאתה מפסיד, אתה בעצם מנצח. ולפעמים כשאתה מפסיד או מנצח אתה מסיים בתיקו, ולפעמים כשאתה מסיים בתיקו אתה מפסיד או מנצח. לנצח או להפסיד זה בעצם כדור אורגני, שממנו לוקחים מה שצריכים".
בילי וגלוריה מגיעים לבית משפחת דין, ושם פוגשים גם את אשתו, רונדה (טיירה פרל). כדי לפתור את הקונפליקט, הנשים מצוות על סידני ובילי לשתף פעולה בטורניר 2 על 2. בטורניר הם זוכים בפרס הגדול בסך 5,000 $. הניצחון מושג במידה רבה בזכות יכולתו של בילי לעצבן את יריביו ולהוציא אותם מריכוז. לאחר הטורניר סידני מתערב עם בילי שהוא לא יכול להטביע ומוסיף "גברים לבנים לא יכולים". בילי אכן לא מצליח להטביע, וסידני לוקח את כל הכסף.
כשבילי מספר לגלוריה ששוב הפסיד את כל הכסף היא מחליטה לעזוב אותו.
בילי הנואש מבקש את עזרתו של סידני. סידני פונה לאחד מחבריו המועסק כמאבטח באולפנים בהם מצולמת התוכנית "Jeopardy!". החבר דואג שגלוריה תשתתף בתוכנית. תחילה גלוריה מתקשה עם שאלות הספורט, אך לאחר מכן היא מנצחת בתוכנית וזוכה ב-14,100 $. לאחר הזכייה בילי וגלוריה חוזרים להיות יחד.
אחרי שהמזל משחק לבילי, מגיע תורו של סידני לסבול. ביתו נשדד, וכך גם כל כספו. הוא מבקש את עזרת בילי, ומציע ששניהם יתחרו בטורניר. על מנת להשתתף בטורניר צריך 2,000 $. בילי קיבל סכום דומה מגלוריה כדי לרכוש בגדים ולמצוא עבודה. גלוריה מאיימת שאם בילי ישתמש בכסף כדי להמר במשחק הם יפרדו. בילי וסידני מנצחים בטורניר, כאשר סל הניצחון הוא הטבעה של בילי.
בילי חוזר שמח לביתו, אך מגלה שגלוריה עזבה. הוא נכנס לדיכאון, ואז מגיעים הגנגסטרים שבאים לפרוע את החוב. בילי נותן להם את כל כספו. אחר כך הוא מבקש מסידני שיסדר לו עבודה. בסיום הסרט נראים בילי וסידני מתווכחים, על מגרש הכדורסל, אך הפעם כחברים.
שחקנים

וסלי סנייפס - סידני דין
וודי הרלסון - בילי הויל
רוזי פרז - גלוריה קלמנטה
טיירה פרל - רונדה דין
סיק קוזרט - רוברט
קאדים הארדיסון - ג'וניור
ביקורת

הסרט הכניס 14,711,124 $ בשבוע הראשון להקרנתו ב-1,923 בתי קולנוע. הסכום הכולל של ההכנסות בארצות הברית הוא 76,253,806 $. הסכום הכולל של ההכנסות בעולם הוא 90,753,806 $. הסרט דורג במקום ה-16 בין הסרטים המכניסים ביותר בשנת 1992.
הסרט קיבל בסך הכול ביקורות טובות. הסרט קיבל 76% ממבקרים באתר Rotten Tomatoes, כשמתוך 38 ביקורות בסך הכול 29 מהן לטובה. מבקר הסרטים רוג'ר איברט של ה"שיקגו סאן-טיימס" כתב שהסרט הוא "לא רק סרט כדורסל", ונתן לו שלושה כוכבים וחצי. בנוסף הוא כתב שהבמאי רון שלטון "הכיר את שחקניו".
סרט זה הוא אחד מהסרטים החביבים ביותר על יוצר הסרטים סטנלי קובריק.
הפקה

בוב לניר, שחקן דטרויט פיסטונס ומילווקי באקס לשעבר ונכנס להיכל התהילה של הכדורסל, מונה למאמן הכדורסל של הסרט. פרימן וויליאמס, השחקן ששיחק את "דאק" בסרט היה שחקן מקצועי בעצמו כששיחק בקבוצות סן דייגו קליפרס, אטלנטה הוקס, יוטה ג'אז ווושינגטון בולטס בין 1978–1986. בנוסף שחקן ה-NBA לעתיד, גארי פייטון, שיחק בסרט כאחד משחקני כדורסל הרחוב ללא קבלת קרדיט מיוחד.
פרסים

פרסים שהסרט קיבל במסגרת הטקס פרסי הקולנוע של MTV:
הנשיקה הטובה ביותר (רוזי פרז וודי הרלסון)
הצמד הטוב ביותר (וסלי סנייפס וודי הרלסון)
הערות שוליים

↑  White Men Can't Jump (1992) - Box Office Mojo
↑  White Men Can't Jump (1992) (באנגלית), נבדק ב-2019-08-03
↑  White Men Can't Jump Movie Review (1992) | Roger Ebert
↑  The Kubrick FAQ Part 3
↑  White Men Can't Jump (1992) - Full Cast & Crew - IMDb
גברים המקיימים יחסי מין עם גברים

גברים המקיימים יחסי מין עם גברים (מאנגלית: Men who have Sex with Men או Males who have Sex with Males; בראשי תיבות: MSM) הוא מונח המתאר גברים המקיימים יחסי מין עם גברים אחרים, ללא התייחסות לאופן שבו הם מגדירים את עצמם, שכן יש הבוחרים שלא לאמץ לעצמם זהויות חברתיות של הומוסקסואלים או של ביסקסואלים. המונח נטבע לראשונה בשנות ה-90 של המאה ה-20 על ידי אפידימיולוגים, לשם חקירת התפשטות מחלות בקרב גברים המקיימים יחסי מין עם גברים מבלי להתייחס להגדרתם העצמית.
המונח מופיע לעיתים קרובות בכתבי עת מדעיים בתחומי הרפואה והחברה, כאשר מבקשים לתאר גברים אלה כקבוצה במחקרים קליניים, אך אין מעוניינים להתייחס לנושאים הקשורים להגדרה עצמית של הנטייה המינית. דוגמה לכך ניתן למצוא בסקר שנערך בארצות הברית ופורסם בשנת 2010. הסקר בדק את הרגלי המין בקרב 2,936 גברים ו־2,929 נשים. 93 אחוזים מהמשתתפים הגדירו את עצמם כהטרוסקסואלים ואילו השאר הגדירו את עצמם כהומוסקסואלים, לסביות או ביסקסואלים. למרות שרק 7 אחוזים הגדירו עצמם לא הטרוסקואלים, כ־14 אחוזים מכלל הגברים שהשתתפו במחקר דיווחו שקיימו יחסי מין אוראליים עם גבר במהלך חייהם.
המונח כקטגוריה התנהגותית

על פי יאנג ומייר, בתחום בריאות הציבור נעשה שימוש במונח כבר החל משנת 1990 או אף לפני כן, אולם טביעת ראשי התיבות MSM על ידי מייקל גליק (Glick) ועמיתיו בשנת 2004 "סימנה את גיבושו של מושג חדש". יאנג ומייר מצביעים על שני שימושים עיקריים למונח זה: האחד הוא ככלי במתודה אפידמיולוגית, המשמש לחלוקה לקטגוריות התנהגותיות שיספקו מושגים אנליטיים יותר עבור צורך למידת הסיכון למחלות מאשר קטגוריות תלויות זהות (כגון "גיי", "ביסקסואל" או "סטרייט"), שכן מחד גיסא, גבר המגדיר עצמו כגיי או כביסקסואל אינו תמיד מקיים בפועל יחסי מין עם גברים, ומאידך גיסא קיימים גברים המגדירים עצמם כסטרייטים ומקיימים יחסי מין עם גברים. שימוש אחר במונח הוא בצמוד לביקורת על מונחי זהות מינית השכיחים בספרות העוסקת בהבניה חברתית, הדוחה באופן טיפוסי שימוש במושגים מבוססי זהות על-פני מגוון הקשרים תרבותיים והיסטוריים.
המונח כקונסטרוקט

כקבוצת סיכון, אין המונח "גברים המקיימים יחסי מין גברים" מוגבל לתת-אוכלוסיות קטנות ונראות המגדירות את עצמן, כי אם מתייחס לפעילות מינית בין גברים, ללא קשר להגדרתם העצמית.
המונח "הומוסקסואליות" מתייחס למשיכה מינית או רומנטית בין גברים, ועשוי גם להשתרע על פני יחסים רומנטיים בין בני אותו המין.
המונח "גיי", העשוי אף הוא לכלול פעילויות אלה, אך המשמש גם בהקשר רחב יותר של זהות תרבותית, מתייחס לזהות חברתית והיא המונח החברתי המועדף, לעומת המונח "הומוסקסואל", המשמש בהקשרים מדעיים.
Dowsett, Grierson and McNally בדקו את הידע הקיים לגבי רשתות מיניות והתנהגויות מיניות של גברים המקיימים יחסי מין עם גברים ביבשת אסיה, והגיעו למסקנה שבאף אחת מהמדינות שנחקרו אין המונח מתאים לתיאור זהות חברתית יחידה; לא נמצאו שום מאפיינים משותפים לכל ה-MSM שנחקרו, פרט לכך שהם גברים אשר מקיימים יחסי מין עם גברים אחרים.
המונח כקונסטרוקט > שימוש במונח לגבי טרנסג'נדריות

לא קיים שימוש מדויק במונח בהקשר של טרנסג'נדריות שנולדו עם איברי מין זכריים או לא ברורים, והמגדירות עצמן כנשים. בעוד שיש מקורות המכלילים טרנסג'נדריות במונח, מקורות אחרים מציינים במפורש את המילה טרנסג'נדריות כאשר הם עוסקים גם בהן לצד גברים המקיימים יחסי מין עם גברים, ולעיתים קרובות אין עקביות בהכללתן של טרנסג'נדריות כחלק מהמונח.
ראו גם

יחסי מין הומוסקסואליים
יחסי מין הומוסקסואליים בשירותים ציבוריים
הגבלות על תרומת דם על גברים המקיימים יחסי מין עם גברים
נשים המקיימות יחסי מין עם נשים
יחסי מין לסביים
סטרייט אקטינג
פאנסקסואליות
לקריאה נוספת

Dowsett, Grierson and McNally, A review of knowledge about the sexual networks and behaviors of men who have sex with men in Asia
Young RM, Meyer IH (July 2005). 'The trouble with "MSM" and "WSW": erasure of the sexual-minority person in public health discours'". Am J Public Health 95 (7): 1144–9.
דגמי מזון

דגמי מזון בחלון מסעדה ביפן.
דגם של תפוח (מימין), המשמש כקישוט ביתי, לעומת תפוח אמיתי (משמאל).
דגמי מזון (ביפנית: 食品サンプル) הם דגמים מוקטנים או העתקים (אנ') של פריט מזון או מנה, העשוי בדרך כלל מפלסטיק, שעווה, שרף או חומר בלתי אכיל דומה. הם משמשים בדרך כלל כמקדם מכירות וכמִדְמֶה (אנ') בחלונות תצוגה ובמדפים של מסעדות, דוכני מזון (אנ') ועגלות מזון (אנ') ביפן, קוריאה הדרומית וסין.
שימוש בדגמי מזון מאפשר לספקי המזון לפרסם לצרכנים תמונה תלת־ממדית של המוצרים שלהם, תוך הימנעות מהצורך להציג מזון אמיתי ללא השגחה לפרקי זמן ממושכים, שעלול להזדהם (אנ'), להתקלקל (אנ') או למשוך מזיקים לא נעימים כגון זבובים, תיקנים ונמלים.
למעט תעשיית המזון באסיה, ניתן למצוא דגמי מזון גם כרקוויזיט בסרטי קולנוע, תוכניות טלוויזיה, מחזות, פרסומות בטלוויזיה, מודעות מודפסות וירידים מסחריים (אנ').‏ כמו כן, דגמי מזון משמשים בחינוך לתזונה נכונה ולחקר צרכנים.
הערות שוליים

↑  mock-up | מונחי האקדמיה, באתר terms.hebrew-academy.org.il
↑  A feast for the eyes: The Japanese art of fake food, TODAY.com, ‏2022-05-24 (באנגלית) (ארכיון)
↑  Cook, Kristen (1 באפריל 2009). "Mouth-watering plastic: Fake foods save businesses real dollars annually". Arizona Daily Star. ארכיון מ-2009-04-12. נבדק ב-2024-01-02. {{cite news}}:  (עזרה)
↑  Bucher T, van der Horst K, Siegrist M (16 בספטמבר 2011). "The fake food buffet – a new method in nutrition behaviour research". British Journal of Nutrition. 107 (10): 1553–1560. doi:10.1017/S000711451100465X. PMID 21920063. {{cite journal}}:  (עזרה)
↑  Bucher T, Müller B, Siegrist M (1 בדצמבר 2015). "What is healthy food? Objective nutrient profile scores and subjective lay evaluations in comparison". Appetite. 95: 408–14. doi:10.1016/j.appet.2015.08.005. PMID 26256557. {{cite journal}}:  (עזרה)
↑  Libotte E, Siegrist M, Bucher T (נוב' 2014). "The influence of plate size on meal composition. Literature review and experiment". Appetite. 82: 91–96. doi:10.1016/j.appet.2014.07.010. PMID 25049139. {{cite journal}}:  (עזרה)
גטקום פארק

גטקום פארק
גטקום פארק (באנגלית: Gatcombe Park) הוא מקום מגוריה של הנסיכה אן. הארמון ממקום במחוז גלוסטרשייר בין הכפרים מיצ'ינהמפטון ואבנינג.
היסטוריה

המבנה והאחוזה נרכשו על ידי המלכה אליזבת השנייה בשנת 1976 עבור בתה, הנסיכה אן ובעלה, סרן מארק פיליפס מהלורד ראב בטלר, ראש מכללת טריניטי שבקיימברידג'.
המבנה נבנה בין השנים 1771–1774 עבור אדוארד שפרד מאבן באת'. במבנה חמישה חדרי שינה גדולים, ארבעה חדרי שינה משניים, ארבעה חדרי קבלת פנים, ספרייה, חדר ביליארד וחממה, וכן מגורי משרתים. המבנה שופץ בשנת 1977 לפני שהנסיכה אן עברה לגור במבנה. בשנת 1978 נרכשה על ידי הכתר גם חוות אסטון הסמוכה. השטח הכולל של האחוזה הוא 3 קמ"ר, מהם 0.8 קמ"ר מיוערים. בשטח האחוזה אגם קטן. באחוזה נבנתה אורווה חדשה עבור סוסיה של הנסיכה.
דודו מנצור

| --- | --- |

 לידה:  1957 (בן 67 בערך) 
 מדינה:  ישראל 
 השתייכות:   משטרת ישראל
 דרגה:  ניצב
 תפקידים בשירות
 מפקד מרחב יפתח במחוז תל אביב  מפקד המכללה לקצינים בכירים של המשטרה  מפקד יחידת להב 433
 תפקידים אזרחיים
 מנכ"ל "רימונים", החברה הכלכלית לפיתוח רמת השרון
 
דוד (דודו) מנצור (נולד ב-1957) הוא ניצב בדימוס במשטרת ישראל, עמד בראש יחידה להב 433 בשנים 2009–2012.
קורות חייו

מנצור שירת כמפקד מרחב יפתח במחוז תל אביב וכמפקד המכללה לקצינים בכירים של המשטרה. עם איחוד אגפי החקירות והמודיעין של המשטרה מונה ב-2005 לראש חטיבת מודיעין באגף החקירות והמודיעין החדש. ב-2007 מונה לראש היחידה למאבק בפשיעה הכלכלית, במסגרתה עסק בחקירת אברהם הירשזון ובסוף אותה שנה מונה לראש מטה אגף החקירות והמודיעין. עם הקדמת מינויו של יוחנן דנינו למפקד המחוז הדרומי, מונה מנצור לממלא מקום ראש האגף.
באפריל 2010 קודם לדרגת ניצב ומונה למפקד יחידה להב 433, היחידה הארצית למלחמה בשחיתות ובפשע המאורגן, הוא שימש בתפקיד עד חודש יולי 2012.
בפברואר 2013 מונה למנכ"ל "רימונים", החברה הכלכלית לפיתוח רמת השרון.
הערות שוליים

↑  תני גולדשטיין, דיוקנה של היחידה לחקירת פשיעה כלכלית, באתר ynet, 23 באפריל 2007
↑  יהונתן ליס, מפקד "יחידת להב" האחראית לחקירות שחיתות שלטונית ומשפחות הפשע - עוזב את התפקיד בגלל נתק עם מפקדו, באתר הארץ, 4 באוקטובר 2009
↑  ניצב מני יצחקי מונה למפקד יחידת לה"ב 433
↑  אלי סניור, ממפקד על החוקרים לעובד של ראש העיר החשוד, באתר ynet, 14 בפברואר 2013
| להב 433 |
| --- | --- | --- |
| מפקדי להב 433 | יואב סגלוביץ (ינואר 2008 - ינואר 2009) • יורם הלוי (ינואר-אוקטובר 2009) • דודו מנצור (אפריל 2010 - יולי 2012) • מני יצחקי (יולי 2012 - ספטמבר 2013) • מנשה ארביב (ספטמבר 2013 - פברואר 2014) • רוני ריטמן (אוגוסט 2014 - מאי 2018) • יגאל בן שלום (מרץ 2018 - מאי 2020) • מוטי לוי (מאי 2020 ואילך) |  |
| יחידות בלהב 433 | אתג"ר • יאחב"ל • היחידה הארצית לחקירות הונאה • היחידה הארצית למאבק בפשיעה הכלכלית • היחידה הארצית לחקירת סוהרים • יחידת הגדעונים • יחידת הסייבר הארצית • יחידת פלס |  |
דודו סעדה

| --- | --- |

 לידה:  1967 (בן 57 בערך) בני ברק, ישראל 
 מדינה:  ישראל ישראל
 מעסיק:  בשבע 
 קישורים חיצוניים
 פייסבוק:  100000886999033
 טוויטר:  dudusaada7
 
דודו סעדה עם נשיא המדינה ראובן ריבלין בפתיחת כנס ירושלים ה-15 של קבוצת בשבע, פברואר 2018
דודו סעדה (נולד בשנת 1967) הוא יו"ר קבוצת "בשבע" הכוללת את העיתון "בשבע" ואת כנס ירושלים, מגיש ברדיו ואיש עסקים.
ביוגרפיה

נולד למשפחה בת תשע נפשות לאינס ואליהו, גדל בשיכון ה' בבני ברק עד גיל 18. היה מדריך בתנועת הנוער בני עקיבא.
למד בישיבה התיכונית ברעננה. לאחר מכן למד בישיבת שילה. התגייס לצבא ושירת בחטיבת גבעתי. לאחר מכן נשא לאשה את חגית. בשנתיים הראשונות לנישואיו שימש כמדריך וכמורה בישיבה המקצועית בגן יבנה שם גם התגורר, במקביל סיים תואר ראשון בחינוך במכללת מורשת יעקב ברחובות. לאחר מכן עבר ליישוב קדומים והיה מחנך בבית הספר היסודי במקום. בהמשך עזב את היישוב קדומים ועבר למעלות שם כיהן כראש מנהל החינוך בקריית חינוך במעלות. לאחר חמש שנים במעלות חזר לקדומים ושימש כמנהל ישיבת ההסדר הר-ברכה. במהלך תפקידו הקים את תוכנית השילובים בישיבה, המשלבת לימוד תורה יחד עם לימוד תואר באוניברסיטת אריאל. פרויקט זה ופרויקטים נוספים שקידם, הרימו את היישוב מ-43 משפחות ל-200 משפחות תוך עשור. במקביל לצמיחתה של הישיבה בהר ברכה, סיים תואר ראשון במנהל עסקים באוניברסיטת חיפה וריכז את תחום השיווק ברדיו ערוץ 7, תפקיד שהפך גם לאחראי על הקמתו של עיתון חדש – "בשבע" – ושאר מחלקות הקבוצה.
משמש כיו"ר קבוצת "בשבע", הכוללת בין היתר גם את העיתון הדתי-לאומי "בשבע" המופץ מדי שבוע בכ-130,000 עותקים ברחבי הארץ ואת מחלקת הכנסים המפיקה מדי שנה את כנס ירושלים בו משתתפים אלפים וכנסים נוספים.
בעבר הגיש תוכנית ברדיו קול חי הנקראת "שטח סרוג".
ביוני 2016 החל להגיש תוכנית שבועית ברשת ב' של קול ישראל ביחד עם אילנית סוויסה.
כמו כן, כותב טורי דעות במספר מקומות, חלקם מתפרסמים בעיתון "בשבע" ובערוץ 7.
בעבר ניהל קמפיינים רבים, ביניהם הרצתו של הרב שמואל אליהו לתפקיד הרב הראשי לישראל.
בנוסף משמש כאיש עסקים שבבעלותו מספר חברות.
בשנת תשס"א בוצע לעברו פיגוע ירי, סעדה ניצל מהפיגוע ויצא ללא פגע.
נשוי לחגית ומתגורר בשכונת כפר גנים שבפתח תקווה. לזוג שלושה ילדים.
הערות שוליים

↑  קובי סלע, עשור לבשבע | דודו ללא הפסקה ....., באתר ערוץ 7, 26 ביולי 2012
↑  דודו סעדה יגיש תוכנית רדיו שבועית ברדיו קול חי, באתר "סרוגים", 30 בדצמבר 2013
↑  ניר הר זהב, "שטח סרוג" עם דודו סעדה בקול חי, באתר ערוץ 7, 31 בדצמבר 2013
↑  אלכסנדר כץ, סלוצקי ודומינגז מצטרפים לרצועה חדשה ברשת ב': גם אמילי עמרוסי ואמילי מואטי שם, באתר אייס, 6 ביוני 2016
↑  גיל קלנר, ‏ברנז'ה: תכנית חדשה עם מגישים סרוגים ברשת ב', באתר "סרוגים", 6 ביוני 2016
↑  מתוך אתר dosswatch
↑  נס פורים: המחבלים ירו לעבר מכונית שהיו בה 4 ילדים, ואיש לא נפגע, באתר ערוץ 7, 9 במרץ 2001
בית טיודור

.
.
| --- | --- |

 מדינה:  ממלכת אנגליה, ממלכת אירלנד, ממלכת צרפת
 בית האב:  בית לנקסטר ובית יורק
 תארים:  דוכס ריצ'מונד
 מייסד:  הנרי השביעי ואליזבת מיורק
 השליט האחרון:  אליזבת הראשונה
 ראש הבית הנוכחי:  הבית נכחד
 תקופת השושלת:  22 באוגוסט 1485 – 24 במרץ 1603 (117 שנים)
 אתניות:  ולשית, אנגלית
 ענפים:  אין
סמל המלכות של בית טיודור
בית טיודור (באנגלית: House of Tudor) הייתה שושלת שליטים אנגלית ממנה יצאו חמישה מלכים ששלטו בממלכת אנגליה משנת 1485 ועד 1603. שלושת המלכים הבולטים בשושלת (הנרי השביעי, הנרי השמיני ואליזבת הראשונה) סייעו במידה ניכרת להפיכתה של אנגליה ממדינה אירופאית ממוצעת בימי הביניים למדינה מרכזית בתקופת הרנסאנס. בימיו של הנרי השמיני התנתקה הממלכה מרומא, המלך הפך לראש הכנסייה האנגליקנית והחלה סדרת מלחמות דת ממושכות, אשר נסתיימו סופית עם האמנציפציה הקתולית ב-1829.
מלכי בית טיודור

הנרי השביעי
הנרי השמיני
אדוארד השישי
ג'יין גריי 'מלכת תשעת הימים'
מרי הראשונה
אליזבת הראשונה
תחילת שלטונם

ריצ'רד השלישי היה מלך בלתי אהוד. את שלטונו ביסס לאחר רציחתם של אחייניו הנסיכים אדוארד החמישי, ואחיו דוכס יורק, שהיו בני שתים עשרה ותשע. גם לאחר רצח הנסיכים לא שקט ריצ'רד והחל במסע הרג בו הרג את גדולי תומכיו לאחר שהעלה נגדם חשדות אמיתיים, או מדומים. העם האנגלי לא היה יכול עוד לשאת אדם זה וציפה למושיע. אך מלחמות השושנים הכריתו למעשה את מרבית ענף לנקסטר, ומספרם של בעלי טענה ראויה לכתר היה מועט מאוד. כך היה הנרי השביעי לטוען הראשי לכתר מטעם בית לנקסטר. הנרי שהה בבריטני בלוויית חבורה של אצילים גולים, שמספרם הלך וגדל ככל שמשטרו הרודני והכושל של ריצ'רד המשיך בהקזת הדמים באנגליה. בחודש אוגוסט 1485, לאחר שזכה בתמיכת משפחתה של אלמנת המלך אדוארד הרביעי, נחת הנרי בוויילס בראש צבאו וצעד לאנגליה בלוויית דודו, ג'ספר טיודור. ויילס הייתה באופן מסורתי מאחז של תומכי בית יורק, והנרי אסף צבא של 5,000 חיילים ועלה צפונה.
בצפון, הביס הנרי את ריצ'רד השלישי בקרב בוסוורת', במהלכו החליפו אחדים מתומכיו המרכזיים של ריצ'רד השלישי את נאמנותם, ואחרים נטשו את שדה הקרב. הקרב סיים למעשה את "מלחמות השושנים" הארוכה בין בית יורק לבית לנקסטר. טענתו של הנרי לכתר הייתה שנויה במחלוקת, כיוון שמוצאו היה מנכד ממזר של אדוארד השלישי, אך מרבית הטוענים האחרים לכתר כבר היו בין המתים, או חלשים מכדי לקרוא עליו תיגר.
לאחר עלייתו לשלטון דאג הנרי השביעי תחילה לביסוס כוחו. נותרו מעט טוענים אחרים לכתר לאחר מלחמת האזרחים הארוכה (כגון פרקין וורבק שהתחזה לדוכס יורק, אחיו הצעיר של אדוארד החמישי שנעלם במצודת לונדון), שזכו בתמיכתם של אצילים ממורמרים. לבסוף הצליח הנרי השביעי לבסס את שלטונו, בין היתר באמצעות פילוג בין האצילים וחתירה תחת כוחם. מעשהו הראשון היה להכריז על עצמו כמלך מהיום שקדם לקרב בוסוורת', ובכך דאג כי אלה שלחמו נגדו יוכרזו כבוגדים מבחינה חוקית, ולפיכך ראויים להוצאה להורג. 

דרך נוספת בה נקט הנרי לביסוס שלטונו, הייתה לעמוד בהבטחתו להינשא לאליזבת מיורק, בתו הבכירה של אדוארד הרביעי, והשניים נישאו ב-18 בינואר 1486 במנזר וסטמינסטר. נישואין אלה העניקו לו זכות נוספת לכתר בשל קו הירושה של אליזבת (אם כי ישנה טענה כי אדוארד עצמו נולד כממזר), וסימלו את קץ מלחמות השושנים, ואת איחוד השושנה הלבנה של בית יורק עם השושנה האדומה של בית לנקסטר לכלל סמלו של בית טיודור - שושנה לבנה המשולבת בשושנה אדומה.
בתרבות

משנת 2007 עד שנת 2010 שודרה סדרת טלוויזיה בשם שושלת טיודור, העוסקת בחייו של הנרי השמיני וחלק משושלת טיודור. הסדרה הייתה מועמדת לשני פרסי גלובוס הזהב.
ראו גם

שושנת טיודור
שושנת טיודור
גולה אלקנטרה

| --- | --- |
קניון גולה אלקנטרה
קניון גולה אלקנטרה
 מידע כללי
 סוג:  עמק נהר
 נתונים ומידות
 כיוון:  ממערב למזרח
 מיקום
 מיקום:  מזרח סיציליה באיטליה
 קואורדינטות:  37°53′25″N 15°09′37″E﻿ / ﻿37.890208°N 15.160263°E﻿ / 37.890208; 15.160263
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןגולה אלקנטרה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןגולה אלקנטרה(למפת סיציליה רגילה) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןגולה אלקנטרה(למפת סיציליה מוגדלת) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןגולה אלקנטרה
גולה אלקנטרה (באיטלקית: Gole dell'Alcantara) הוא קניון בעמק הנהר אלקנטרה במזרח האי סיציליה, בין הקומונות קסטיליונה די סיצליה (Castiglione di Sicilia) ומוטה קמאסטרה (Motta Camastra).
שמותיהם של הנהר והעמק נובעים מהמילה "אל קנטרה" (القنطرة בערבית: גשר), השם שנתנו השליטים הערבים של סיציליה, שמו של גשר שנבנה על ידי הרומאים.
תיאור

גובה הקניון עד 25 מטרים ורוחבו בין 2 מטרים ל-4–5 מטרים. הנהר אלקנטרה זורם בין קירות לבה. הקטע המרשים ביותר הוא במוטה קמאסטרה, אורכו יותר מ-6 קילומטרים, שמתוכם יש גישה קלה ל-3 קילומטרים. קירות הקניון נוצרו מקילוחים של לבה שנפלטה מהר האטנה לפני 8,000 שנים והייתה דלה בצורן, אבל עשירה בברזל, מגנזיום, וסידן. הלבה התקררה במהירות במפגש עם מי הנהר הקרים ויצרה עמודונים מחומשים ומשושים (בדומה לאלו של בריכת המשושים), כתלות במבנה המולקולרי של החומרים מהם הם בנויים. העמודונים האנכיים יכולים להגיע לגובה של 30 מטרים.
הפארק הגאולוגי והבוטני גולה אלקנטרה

הקניון כלול בתחומי הפארק הגאולוגי והבוטני גולה אלקנטרה (Parco Botanico e Geologico Gole Alcantara), והכניסה אליו בתשלום. המבקרים בפארק יכולים לראות סרט קצר בתלת־ממד על היווצרות הקניון, לרדת במעלית או במדרגות עד לקרקעית הקניון, או ללכת בשבילים. הפארק מציע פעילויות נוספות כולל, סיור ממונע, סיור בג'יפים או היסחפות בנהר בציוד מיוחד (Body Rafting).
אפשר לבקר בערוצים הן בקיץ והן בחורף דרך שני שבילים לאורכם, יתר על כן ישנם כרזות ושולחנות לאורך הערוצים עם רבים המספקים מידע שימושי ותיאורים של האתרים.
בחורף, כאשר המים עולים במפלס, הערוצים מציעים תרחיש מרתק ובלתי נשכח של הנהר המוצף. בקיץ ניתן לחצות את הערוצים כאשר המים נמוכים בחלקם המוארך לאורך 50 ו -200 מטרים. מאז תחילת המסע מפלס המים מגיע עד המותניים ולעיתים קרובות יש צורך לרדת בחלקים מסוימים של השביל בשחייה.